title: Εκτελεστικός κανονισμός (ΕΕ) αριθ. 246/2013 της Επιτροπής, της 19ης Μαρτίου 2013 , για την τροποποίηση του κανονισμού (ΕΕ) αριθ. 185/2010 όσον αφορά τον έλεγχο ασφαλείας υγρών, αερολυμάτων και πηκτωμάτων στους αερολιμένες της ΕΕ  Κείμενο που παρουσιάζει ενδιαφέρον για τον ΕΟΧ

text:
               20.3.2013

               EL

               Επίσημη Εφημερίδα της Ευρωπαϊκής Ένωσης

               L 77/8

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 246/2013 ΤΗΣ ΕΠΙΤΡΟΠΉΣ
   της 19ης Μαρτίου 2013
   για την τροποποίηση του κανονισμού (ΕΕ) αριθ. 185/2010 όσον αφορά τον έλεγχο ασφαλείας υγρών, αερολυμάτων και πηκτωμάτων στους αερολιμένες της ΕΕ
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 300/2008 του Ευρωπαϊκού Κοινοβουλίου και του Συμβουλίου, της 11ης Μαρτίου 2008, για τη θέσπιση κοινών κανόνων στο πεδίο της ασφάλειας της πολιτικής αεροπορίας και την κατάργηση του κανονισμού (ΕΚ) αριθ. 2320/2002 (1), και ιδίως το άρθρο 4 παράγραφος 2,
   Εκτιμώντας τα ακόλουθα:

               (1)

               Σύμφωνα με το άρθρο 4 παράγραφος 3 του κανονισμού (ΕΚ) αριθ. 300/2008, η Επιτροπή θα πρέπει να θεσπίσει λεπτομερή μέτρα εφαρμογής των κοινών βασικών προτύπων για την ασφάλεια της πολιτικής αεροπορίας από έκνομες ενέργειες που προβλέπονται στο παράρτημα Ι του εν λόγω κανονισμού.

               (2)

               Ο κανονισμός (ΕΚ) αριθ. 272/2009 της Επιτροπής (2) για τη συμπλήρωση των κοινών βασικών προτύπων ασφάλειας της πολιτικής αεροπορίας από έκνομες ενέργειες, όπως τροποποιήθηκε, ορίζει μεθόδους, συμπεριλαμβανομένων και τεχνολογιών, ανίχνευσης υγρών εκρηκτικών προκειμένου να επιτρέπεται να μεταφέρονται υγρά, αερολύματα και πηκτώματα (γέλες) (ΥΑΠ) σε αυστηρά ελεγχόμενες περιοχές ασφαλείας και εντός του αεροσκάφους.

               (3)

               Η Επιτροπή μπορεί να υποβάλλει προτάσεις αναθεώρησης, λαμβάνοντας ιδίως υπόψη τη λειτουργικότητα του εξοπλισμού και τη διευκόλυνση των επιβατών και με βάση την έκθεση (3) της Επιτροπής προς το Ευρωπαϊκό Κοινοβούλιο και το Συμβούλιο για την αξιολόγηση της κατάστασης όσον αφορά τον έλεγχο ασφαλείας υγρών, αερολυμάτων και πηκτωμάτων στους αερολιμένες της ΕΕ. Η Επιτροπή θεωρεί σκόπιμο να καθιερωθεί ο υποχρεωτικός έλεγχος ασφαλείας για την ανίχνευση υγρών εκρηκτικών κατά τις πωλήσεις ΥΑΠ που σφραγίζονται σε σακούλες ασφαλείας κλεισμένες με τρόπο απαραβίαστο (ΣΣΑ) στους αερολιμένες και από τους αερομεταφορείς, καθώς και των ΥΑΠ που πρόκειται να χρησιμοποιηθούν κατά τη διάρκεια της πτήσης για ιατρικούς σκοπούς ή για ειδική διατροφική απαίτηση, συμπεριλαμβανομένων των βρεφικών τροφών.

               (4)

               Η Επιτροπή έχει δεσμευθεί για την πλήρη άρση των περιορισμών κατά τη μεταφορά υγρών, αερολυμάτων και πηκτωμάτων. Με βάση την πείρα που θα έχει αποκτηθεί από την εφαρμογή του ελέγχου ασφαλείας από τον Ιανουάριο του 2014, η Επιτροπή θα πρέπει να επανεξετάσει την κατάσταση έως τα τέλη του 2014 και θα καθορίσει, σε στενή συνεργασία με όλα τα ενδιαφερόμενα μέρη, μια ή περισσότερες από τις επόμενες ενέργειες για την επίτευξη του εν λόγω στόχου, εάν είναι δυνατόν, εντός των επόμενων δύο ετών μετά την πρώτη ενέργεια.

               (5)

               Η Επιτροπή θα πρέπει να παρακολουθεί στενά την τεχνολογική εξέλιξη των συστημάτων ανίχνευσης υγρών εκρηκτικών με σκοπό να επιτρέψει ενδεχομένως στους αερολιμένες να εγκαταστήσουν μελλοντικά συστήματα ελέγχου τα οποία θα είναι ικανά να αντιμετωπίσουν αποτελεσματικά περισσότερες απειλές (όπως στερεά και υγρά εκρηκτικά) ταυτόχρονα και να απλουστεύσουν τις διαδικασίες αφαίρεσης και διαχωρισμού των προς έλεγχο αντικειμένων.

               (6)

               Επομένως, ο κανονισμός (ΕΕ) αριθ. 185/2010 της Επιτροπής, της 4ης Μαρτίου 2010, σχετικά με τον καθορισμό λεπτομερών μέτρων εφαρμογής των κοινών βασικών προτύπων ασφάλειας των αερομεταφορών από έκνομες ενέργειες (4), πρέπει να τροποποιηθεί αναλόγως.

               (7)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής για την ασφάλεια της πολιτικής αεροπορίας,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα του κανονισμού (ΕΕ) αριθ. 185/2010 τροποποιείται όπως προβλέπεται στο παράρτημα του παρόντος κανονισμού.
   Άρθρο 2
   Έως τις 30 Ιουνίου 2013, οι αερολιμένες ή ο φορέας που είναι υπεύθυνος για τον έλεγχο ασφαλείας υποβάλλουν στις αρμόδιες αρχές έκθεση σχετικά με την πορεία εφαρμογής των κανόνων που διέπουν την εγκατάσταση και τη χρήση του εξοπλισμού ελέγχου ασφαλείας υγρών. Τα κράτη μέλη υποβάλλουν έκθεση στην Επιτροπή σχετικά με τα εν λόγω μέτρα έως την 1η Σεπτεμβρίου 2013.
   Άρθρο 3
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
   Το σημείο 2 του παραρτήματος εφαρμόζεται από τις 31 Ιανουαρίου 2014.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 19 Μαρτίου 2013.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 97 της 9.4.2008, σ. 72.

      (2)  ΕΕ L 91 της 3.4.2009, σ. 7.

      (3)  COM(2012) 404 της 18.7.2012, δεν έχει δημοσιευθεί.

      (4)  ΕΕ L 55 της 5.3.2010, σ. 1.

      ΠΑΡΑΡΤΗΜΑ

                  1.

                  Το παράρτημα του κανονισμού (ΕΕ) αριθ. 185/2010 τροποποιείται ως εξής:

                              α)

                              Στο κεφάλαιο 4 προστίθεται το ακόλουθο στοιχείο γ) στο σημείο 4.0.4:

                                          «γ)

                                          ο “εξοπλισμός συστημάτων ανίχνευσης υγρών εκρηκτικών (LEDS)” είναι ο εξοπλισμός που έχει τη δυνατότητα ανίχνευσης υλικών απειλής σύμφωνα με τις διατάξεις του σημείου 12.7 του παραρτήματος της απόφασης C(2010) 774 της Επιτροπής.».

                              β)

                              Στο κεφάλαιο 4, το σημείο 4.1.3.4 στοιχείο ζ) αντικαθίσταται από το ακόλουθο κείμενο:

                                          «ζ)

                                          έχει αγοραστεί σε αερολιμένα τρίτης χώρας περιλαμβανόμενης στο προσάρτημα 4-Δ, υπό τον όρο ότι το ΥΑΠ έχει σφραγιστεί σε ειδική σακούλα (ΣΣΑ), η οποία φέρει εντός ικανοποιητική απόδειξη αγοράς, εντός των προηγούμενων 36 ωρών σε ελεγχόμενο χώρο του αερολιμένα. Οι εξαιρέσεις που προβλέπονται στο παρόν σημείο μπορούν να εφαρμόζονται το αργότερο έως τις 30 Ιανουαρίου 2014.».

                              γ)

                              Στο κεφάλαιο 4, τα σημεία 4.1.3.1 και 4.1.3.2 διαγράφονται.

                              δ)

                              Στο κεφάλαιο 12, το σημείο 12.7.1.1 αντικαθίσταται από το ακόλουθο κείμενο:

                                          «12.7.1.1.

                                          Ο εξοπλισμός LEDS πρέπει να είναι σε θέση να ανιχνεύει και να επισημαίνει με σήμα συναγερμού προκαθορισμένες και μεγαλύτερες μεμονωμένες ποσότητες υλικών απειλής μέσα σε ΥΑΠ.».

                              ε)

                              Στο κεφάλαιο 12, το σημείο 12.7.2 αντικαθίσταται από το ακόλουθο κείμενο:
                              «12.7.2.   Πρότυπα για τον εξοπλισμό συστημάτων ανίχνευσης υγρών εκρηκτικών (LEDS)

                                          12.7.2.1.

                                          Τρία είναι τα πρότυπα για τον εξοπλισμό LEDS. Οι λεπτομερείς απαιτήσεις για τα πρότυπα αυτά καθορίζονται με χωριστή απόφαση της Επιτροπής.

                                          12.7.2.2.

                                          Το σύνολο του εξοπλισμού LEDS πρέπει να πληροί το πρότυπο 1.
                                          Ο εξοπλισμός LEDS που πληροί το πρότυπο 1 μπορεί να χρησιμοποιείται το αργότερο έως τις 30 Ιανουαρίου 2016.

                                          12.7.2.3.

                                          Το πρότυπο 2 ισχύει για όλο τον εξοπλισμό LEDS που εγκαθίσταται από την ημερομηνία έναρξης ισχύος του παρόντος κανονισμού.
                                          Το σύνολο του εξοπλισμού LEDS πρέπει να πληροί το πρότυπο 2 με έναρξη ισχύος το αργότερο έως τις 31 Ιανουαρίου 2016.».

                  2.

                  Από τις 31 Ιανουαρίου 2014, το παράρτημα του κανονισμού (ΕΕ) αριθ. 185/2010 τροποποιείται ως εξής:

                              α)

                              Στο κεφάλαιο 4, το σημείο 4.1.2.2 αντικαθίσταται από το ακόλουθο κείμενο:

                                          «4.1.2.2.

                                          Ο αρμόδιος φορέας σε όλους τους αερολιμένες ελέγχει, κατά την είσοδό τους σε αυστηρά ελεγχόμενη περιοχή ασφάλειας, τουλάχιστον τα υγρά, αερολύματα και πηκτώματα που έχουν αγοραστεί σε αερολιμένα ή επί αεροσκάφους τα οποία έχουν σφραγιστεί σε ειδική σακούλα ασφάλειας (ΣΣΑ) εντός της οποίας επιδεικνύεται ικανοποιητική απόδειξη αγοράς σε ελεγχόμενο χώρο ενός αερολιμένα ή επί ενός αεροσκάφους, καθώς και τα ΥΑΠ που προβλέπεται να χρησιμοποιηθούν κατά τη διάρκεια της πτήσης για ιατρικούς σκοπούς ή για ειδική διατροφική απαίτηση, συμπεριλαμβανομένων των βρεφικών τροφών.
                                          Πριν από τον έλεγχο ασφάλειας, τα υγρά, αερολύματα και πηκτώματα (γέλες) αφαιρούνται από τη χειραποσκευή και υποβάλλονται σε έλεγχο ασφάλειας χωριστά από τις άλλες χειραποσκευές, εκτός εάν ο εξοπλισμός που χρησιμοποιείται για τον έλεγχο ασφάλειας μπορεί επίσης να ελέγχει πολλά κλειστά δοχεία ΥΑΠ μέσα σε χειραποσκευή.
                                          Εφόσον αφαιρεθούν από χειραποσκευή υγρά, αερολύματα και πηκτώματα, ο επιβάτης παρουσιάζει:

                                                      α)

                                                      όλα τα υγρά, αερολύματα και πηκτώματα σε χωριστά δοχεία μέγιστης χωρητικότητας 100 χιλιοστολίτρων ή ισοδυνάμου μέσα σε διαφανή επανασφραγιζόμενη εντελώς κλειστή πλαστική σακούλα μέγιστης χωρητικότητας 1 λίτρου, μέσα στην οποία τα περιεχόμενα χωρούν άνετα· και

                                                      β)

                                                      όλα τα άλλα υγρά, αερολύματα και πηκτώματα, συμπεριλαμβανομένων των ΣΣΑ που περιέχουν ΥΑΠ.
                                                      Οι αρμόδιες αρχές, οι αεροπορικές εταιρείες και οι αερολιμένες παρέχουν την κατάλληλη πληροφόρηση στους επιβάτες όσον αφορά τον έλεγχο ασφάλειας υγρών, αερολυμάτων και πηκτωμάτων στους αερολιμένες τους.».

                              β)

                              Στο κεφάλαιο 4, το σημείο 4.1.3 αντικαθίσταται από το ακόλουθο κείμενο:
                              «4.1.3.   Έλεγχος ασφαλείας υγρών, αερολυμάτων και πηκτωμάτων (ΥΑΠ)

                                          4.1.3.1.

                                          Τα ΥΑΠ που μεταφέρουν επιβάτες επιτρέπεται να εξαιρεθούν από τον έλεγχο ασφαλείας με τη βοήθεια εξοπλισμού LEDS κατά την είσοδό τους σε αυστηρά ελεγχόμενη περιοχή ασφάλειας:

                                                      α)

                                                      εάν τα ΥΑΠ περιέχονται σε χωριστά δοχεία μέγιστης χωρητικότητας 100 χιλιοστολίτρων ή ισοδυνάμου μέσα σε διαφανή επανασφραγιζόμενη εντελώς κλειστή πλαστική σακούλα μέγιστης χωρητικότητας 1 λίτρου, μέσα στην οποία τα περιεχόμενα χωρούν άνετα· ή

                                                      β)

                                                      εάν το ΥΑΠ είναι σφραγισμένο σε ειδική σακούλα ασφάλειας (ΣΣΑ) και αγοράζεται σε τοπικό επίπεδο σε ελεγχόμενο χώρο του αερολιμένα·

                                                      γ)

                                                      εάν τα ΥΑΠ που περιέχονται σε μια ΣΣΑ προέρχονται από άλλο αεροδρόμιο της ΕΕ ή από αεροσκάφος αερομεταφορέα της ΕΕ και σφραγίστηκε εκ νέου σε ειδική ΣΣΑ πριν εγκαταλείψει την ελεγχόμενη περιοχή ασφαλείας του αερολιμένα·

                                                      δ)

                                                      εάν τα ΥΑΠ υποβάλλονται σε έλεγχο σε τοπικό επίπεδο με εξοπλισμό LEDS σε ελεγχόμενο χώρο του αερολιμένα και στη συνέχεια σφραγίζονται σε ειδική ΣΣΑ.
                                                      Οι εξαιρέσεις που προβλέπονται στα στοιχεία γ) και δ) λήγουν στις 31 Δεκεμβρίου 2015.

                                          4.1.3.2.

                                          Οι ειδικές ΣΣΑ που αναφέρονται στα στοιχεία β) έως δ) του σημείου 4.1.3.1:

                                                      α)

                                                      είναι σαφώς αναγνωρίσιμες ως ΣΣΑ του εν λόγω αερολιμένα·

                                                      β)

                                                      φέρουν εντός απόδειξη αγοράς ή επανασφράγισης στον εν λόγω αερολιμένα κατά τη διάρκεια των προηγούμενων τριών ωρών·

                                                      γ)

                                                      υπόκεινται στις πρόσθετες διατάξεις που ορίζονται σε χωριστή απόφαση της Επιτροπής.

                                          4.1.3.3.

                                          Ο έλεγχος ασφαλείας των ΥΑΠ υπόκειται επίσης στις πρόσθετες διατάξεις που ορίζονται σε χωριστή απόφαση της Επιτροπής.».

                              γ)

                              Το προσάρτημα 4-Δ διαγράφεται.


title: Εκτελεστικός κανονισμός (ΕΕ) 2016/2216 της Επιτροπής, της 8ης Δεκεμβρίου 2016, για καθορισμό των κατ' αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών

text:
               9.12.2016

               EL

               Επίσημη Εφημερίδα της Ευρωπαϊκής Ένωσης

               L 334/33

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2016/2216 ΤΗΣ ΕΠΙΤΡΟΠΉΣ
   της 8ης Δεκεμβρίου 2016
   για καθορισμό των κατ' αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1),
   Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1,
   Εκτιμώντας τα ακόλουθα:

               (1)

               Ο εκτελεστικός κανονισμός (ΕΕ) αριθ. 543/2011 προβλέπει, κατ' εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ' αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού.

               (2)

               Η κατ' αποκοπή τιμή εισαγωγής υπολογίζεται κάθε εργάσιμη ημέρα, σύμφωνα με το άρθρο 136 παράγραφος 1 του εκτελεστικού κανονισμού (ΕΕ) αριθ. 543/2011, λαμβανομένων υπόψη των ημερήσιων μεταβλητών στοιχείων. Συνεπώς, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι κατ' αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 8 Δεκεμβρίου 2016.

            Για την Επιτροπή,

            εξ ονόματος του Προέδρου,

         Jerzy PLEWA

            Γενικός Διευθυντής

            Γενική Διεύθυνση Γεωργίας και Αγροτικής Ανάπτυξης

      (1)  ΕΕ L 347 της 20.12.2013, σ. 671.

      (2)  ΕΕ L 157 της 15.6.2011, σ. 1.

      ΠΑΡΑΡΤΗΜΑ

         Οι κατ' αποκοπή τιμές εισαγωγής για τον προσδιορισμό της τιμής εισόδου ορισμένων οπωροκηπευτικών

                  (ευρώ/100 kg)

                  Κωδικός ΣΟ

                  Κωδικός τρίτων χωρών (1)

                  Κατ' αποκοπή τιμή εισαγωγής

                  0702 00 00

                  MA

                  90,5

                  TN

                  123,9

                  TR

                  111,7

                  ZZ

                  108,7

                  0707 00 05

                  EG

                  191,7

                  MA

                  77,0

                  TR

                  157,1

                  ZZ

                  141,9

                  0709 93 10

                  MA

                  141,2

                  TR

                  156,7

                  ZZ

                  149,0

                  0805 10 20

                  TR

                  70,4

                  UY

                  62,9

                  ZA

                  27,9

                  ZZ

                  53,7

                  0805 20 10

                  MA

                  70,6

                  ZZ

                  70,6

                  0805 20 30 , 0805 20 50 , 0805 20 70 , 0805 20 90

                  IL

                  114,7

                  TR

                  68,2

                  ZZ

                  91,5

                  0805 50 10

                  TR

                  81,7

                  ZZ

                  81,7

                  0808 10 80

                  ZA

                  36,6

                  ZZ

                  36,6

                  0808 30 90

                  CN

                  86,1

                  ZZ

                  86,1

         (1)  Ονοματολογία των χωρών που ορίζεται στον κανονισμό (ΕΕ) αριθ. 1106/2012 της Επιτροπής, της 27ης Νοεμβρίου 2012, για την εφαρμογή του κανονισμού (ΕΚ) αριθ. 471/2009 του Ευρωπαϊκού Κοινοβουλίου και του Συμβουλίου για τις κοινοτικές στατιστικές του εξωτερικού εμπορίου με τις τρίτες χώρες, όσον αφορά την επικαιροποίηση της ονοματολογίας των χωρών και εδαφών (ΕΕ L 328 της 28.11.2012, σ. 7). Ο κωδικός «ZZ» αντιπροσωπεύει «άλλες χώρες καταγωγής».


title: Εκτελεστικός κανονισμός (ΕΕ) 2017/455 της Επιτροπής, της 15ης Μαρτίου 2017, σχετικά με τη χορήγηση άδειας για παρασκεύασμα Lactobacillus fermentum (NCIMB 41636), Lactobacillus plantarum (NCIMB 41638) και Lactobacillus rhamnosus (NCIMB 41640) ως πρόσθετης ύλης ζωοτροφών για σκύλους (Κείμενο που παρουσιάζει ενδιαφέρον για τον ΕΟΧ )

text:
                  16.3.2017

                  EL

                  Επίσημη Εφημερίδα της Ευρωπαϊκής Ένωσης

                  L 71/15

            ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2017/455 ΤΗΣ ΕΠΙΤΡΟΠΉΣ
      της 15ης Μαρτίου 2017
      σχετικά με τη χορήγηση άδειας για παρασκεύασμα Lactobacillus fermentum (NCIMB 41636), Lactobacillus plantarum (NCIMB 41638) και Lactobacillus rhamnosus (NCIMB 41640) ως πρόσθετης ύλης ζωοτροφών για σκύλους
      (Κείμενο που παρουσιάζει ενδιαφέρον για τον ΕΟΧ)
      Η ΕΥΡΩΠΑΪΚΗ ΕΠΙΤΡΟΠΗ,
      Έχοντας υπόψη τη Συνθήκη για τη λειτουργία της Ευρωπαϊκής Ένωσης,
      Έχοντας υπόψη τον κανονισμό (ΕΚ) αριθ. 1831/2003 του Ευρωπαϊκού Κοινοβουλίου και του Συμβουλίου, της 22ας Σεπτεμβρίου 2003, για τις πρόσθετες ύλες που χρησιμοποιούνται στη διατροφή των ζώων (1), και ιδίως το άρθρο 9 παράγραφος 2,
      Εκτιμώντας τα ακόλουθα:

                  (1)

                  Ο κανονισμός (ΕΚ) αριθ. 1831/2003 προβλέπει τη χορήγηση άδειας για τις πρόσθετες ύλες που χρησιμοποιούνται στη διατροφή των ζώων και καθορίζει τους όρους και τις διαδικασίες για τη χορήγηση της άδειας αυτής.

                  (2)

                  Σύμφωνα με το άρθρο 7 του κανονισμού (ΕΚ) αριθ. 1831/2003, υποβλήθηκε αίτηση χορήγησης άδειας για το παρασκεύασμα Lactobacillus fermentum (NCIMB 41636), Lactobacillus plantarum (NCIMB 41638) και Lactobacillus rhamnosus (NCIMB 41640). Η εν λόγω αίτηση συνοδευόταν από τα στοιχεία και τα έγγραφα που απαιτούνται βάσει του άρθρου 7 παράγραφος 3 του κανονισμού (ΕΚ) αριθ. 1831/2003.

                  (3)

                  Η αίτηση αφορά τη χορήγηση άδειας για το παρασκεύασμα Lactobacillus fermentum (NCIMB 41636), Lactobacillus plantarum (NCIMB 41638) και Lactobacillus rhamnosus (NCIMB 41640) ως πρόσθετης ύλης ζωοτροφών για σκύλους η οποία θα ταξινομηθεί στην κατηγορία πρόσθετων υλών «τεχνολογικές πρόσθετες ύλες».

                  (4)

                  Η Ευρωπαϊκή Αρχή για την Ασφάλεια των Τροφίμων («η Αρχή»), στη γνωμοδότησή της της 1ης Δεκεμβρίου 2015 (2), κατέληξε στο συμπέρασμα ότι το παρασκεύασμα Lactobacillus fermentum (NCIMB 41636), Lactobacillus plantarum (NCIMB 41638) και Lactobacillus rhamnosus (NCIMB 41640) δεν έχει δυσμενείς επιπτώσεις στην υγεία των ζώων, στην υγεία του ανθρώπου ή στο περιβάλλον. Η Αρχή κατέληξε επίσης στο συμπέρασμα ότι η προσθήκη της πρόσθετης ύλης στο παστεριωμένο γάλα ή σε προϊόν με βάση τη βρώμη οδηγεί σε οξίνιση, η οποία συμβάλλει στη συντήρηση των τροφίμων που προορίζονται για σκύλους. Η Αρχή κρίνει ότι δεν υπάρχει ανάγκη για ειδικές απαιτήσεις παρακολούθησης μετά τη διάθεση στην αγορά. Η Αρχή επαλήθευσε, επίσης, την έκθεση όσον αφορά τη μέθοδο ανάλυσης της πρόσθετης ύλης ζωοτροφών στις ζωοτροφές, η οποία υποβλήθηκε από το εργαστήριο αναφοράς που συστάθηκε με τον κανονισμό (ΕΚ) αριθ. 1831/2003.

                  (5)

                  Από την αξιολόγηση του παρασκευάσματος Lactobacillus fermentum (NCIMB 41636), Lactobacillus plantarum (NCIMB 41638) και Lactobacillus rhamnosus (NCIMB 41640) διαπιστώθηκε ότι πληρούνται οι όροι για τη χορήγηση άδειας που προβλέπονται στο άρθρο 5 του κανονισμού (ΕΚ) αριθ. 1831/2003. Ως εκ τούτου, θα πρέπει να χορηγηθεί άδεια χρήσης αυτού του παρασκευάσματος, όπως καθορίζεται στο παράρτημα του παρόντος κανονισμού.

                  (6)

                  Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,

            ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
      Άρθρο 1
      Χορηγείται άδεια στο παρασκεύασμα που προσδιορίζεται στο παράρτημα και ανήκει στην κατηγορία πρόσθετων υλών «τεχνολογικές πρόσθετες ύλες» και στη λειτουργική ομάδα «συντηρητικά» για χρήση ως πρόσθετη ύλη στη διατροφή των ζώων υπό τους όρους που καθορίζονται στο εν λόγω παράρτημα.
      Άρθρο 2
      Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

         Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
         Βρυξέλλες, 15 Μαρτίου 2017.

               Για την Επιτροπή

               Ο Πρόεδρος

            Jean-Claude JUNCKER

         (1)  ΕΕ L 268 της 18.10.2003, σ. 29.

         (2)  EFSA Journal 2016· 14(1): 4340.

         ΠΑΡΑΡΤΗΜΑ

                     Αριθμός αναγνώρισης της πρόσθετης ύλης

                     Επωνυμία του κατόχου της άδειας

                     Πρόσθετη ύλη

                     Σύνθεση, χημικός τύπος, περιγραφή, αναλυτική μέθοδος

                     Είδος ή κατηγορία ζώου

                     Μέγιστη ηλικία

                     Ελάχιστη περιεκτικότητα

                     Μέγιστη περιεκτικότητα

                     Λοιπές διατάξεις

                     Λήξη της περιόδου ισχύος της άδειας

                     Μονάδες CFU πρόσθετης ύλης/kg πρώτης ύλης ζωοτροφών

                        Κατηγορία τεχνολογικών πρόσθετων υλών. Λειτουργική ομάδα: συντηρητικά

                     1a001

                     —

                        Lactobacillus fermentum (NCIMB 41636), Lactobacillus plantarum (NCIMB 41638) και Lactobacillus rhamnosus (NCIMB 41640)

                        Σύνθεση πρόσθετης ύλης

                     Παρασκεύασμα Lactobacillus fermentum (NCIMB 41636), Lactobacillus plantarum (NCIMB 41638) και Lactobacillus rhamnosus (NCIMB 41640) που περιέχει κατ' ελάχιστο συνολικά 1,0 × 108 CFU γαλακτοβακίλλων ανά g πρόσθετης ύλης (και κατ' ελάχιστο 1,0 × 107 CFU/g πρόσθετης ύλης από κάθε γαλακτοβάκιλλο)

                        Χαρακτηρισμός της δραστικής ουσίας:

                     Βιώσιμα κύτταρα των Lactobacillus fermentum (NCIMB 41636), Lactobacillus plantarum (NCIMB 41638) και Lactobacillus rhamnosus (NCIMB 41640)

                        Αναλυτική μέθοδος
                         (1)

                     Καταμέτρηση στην πρόσθετη ύλη ζωοτροφών: τεχνική επιφανειακής επίστρωσης σε υπόστρωμα άγαρ MSR (EN 15787)
                     Ταυτοποίηση: ηλεκτροφόρηση παλλόμενου πεδίου σε πήκτωμα (PFGE).

                     Σκύλοι

                     —

                     —

                     —

                                 1.

                                 Στις οδηγίες χρήσης της πρόσθετης ύλης και του προμείγματος πρέπει να αναφέρονται οι συνθήκες αποθήκευσης.

                                 2.

                                 Αυτή η πρόσθετη ύλη χρησιμοποιείται μόνο σε προϊόντα που παράγονται από βρώμη και σε παστεριωμένο γάλα.

                                 3.

                                 Συνιστώμενα επίπεδα χρήσης της πρόσθετης ύλης:

                                             —

                                             6 × 108 CFU/kg προϊόντων που παράγονται από βρώμη (90 % περιεκτικότητα σε υγρασία)·

                                             —

                                             2,7 × 1010 CFU/kg παστεριωμένου γάλακτος.

                                 4.

                                 Για τους χρήστες της πρόσθετης ύλης και των προμειγμάτων οι υπεύθυνοι επιχειρήσεων ζωοτροφών καθορίζουν επιχειρησιακές διαδικασίες και κατάλληλα οργανωτικά μέτρα, προκειμένου να αντιμετωπιστούν δυνητικοί κίνδυνοι από εισπνοή, δερματική επαφή ή επαφή με τα μάτια. Εάν δεν είναι δυνατόν να περιοριστούν σε αποδεκτό επίπεδο οι κίνδυνοι με τέτοιες διαδικασίες και μέτρα, ο χειρισμός της πρόσθετης ύλης και των προμειγμάτων γίνεται με κατάλληλα μέσα ατομικής προστασίας, περιλαμβανομένης της προστασίας του δέρματος.

                     5 Απριλίου 2027

            (1)  Πληροφορίες σχετικά με τις αναλυτικές μεθόδους διατίθενται στην ακόλουθη διεύθυνση του εργαστηρίου αναφοράς: http://irmm.jrc.ec.europa.eu/EURLs/EURL_feed_additives/Pages/index.aspx


title: Εκτελεστικός κανονισμός (ΕΕ) 2016/1826 της Επιτροπής, της 14ης Οκτωβρίου 2016, για τη μη έγκριση της δραστικής ουσίας τρικυκλαζόλη (tricyclazole), σύμφωνα με τον κανονισμό (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου σχετικά με τη διάθεση φυτοπροστατευτικών προϊόντων στην αγορά (Κείμενο που παρουσιάζει ενδιαφέρον για τον ΕΟΧ)

text:
               15.10.2016

               EL

               Επίσημη Εφημερίδα της Ευρωπαϊκής Ένωσης

               L 279/88

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2016/1826 ΤΗΣ ΕΠΙΤΡΟΠΉΣ
   της 14ης Οκτωβρίου 2016
   για τη μη έγκριση της δραστικής ουσίας τρικυκλαζόλη (tricyclazole), σύμφωνα με τον κανονισμό (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου σχετικά με τη διάθεση φυτοπροστατευτικών προϊόντων στην αγορά
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου, της 21ης Οκτωβρίου 2009, σχετικά με τη διάθεση φυτοπροστατευτικών προϊόντων στην αγορά και την κατάργηση των οδηγιών 79/117/ΕΟΚ και 91/414/ΕΟΚ του Συμβουλίου (1), και ιδίως το άρθρο 13 παράγραφος 2,
   Εκτιμώντας τα ακόλουθα:

               (1)

               Σύμφωνα με το άρθρο 7 παράγραφος 1 του κανονισμού (ΕΚ) αριθ. 1107/2009, η Ιταλία έλαβε, την 21η Δεκεμβρίου 2012, αίτηση από την εταιρεία Dow AgroSciences για την έγκριση της δραστικής ουσίας τρικυκλαζόλη (tricyclazole).

               (2)

               Σύμφωνα με το άρθρο 9 παράγραφος 3 του εν λόγω κανονισμού, το κράτος μέλος-εισηγητής κοινοποίησε στον αιτούντα, στα λοιπά κράτη μέλη, στην Επιτροπή και στην Ευρωπαϊκή Αρχή για την Ασφάλεια των Τροφίμων (εφεξής «η Αρχή») το παραδεκτό της αίτησης στις 4 Φεβρουαρίου 2013.

               (3)

               Για την εν λόγω δραστική ουσία αξιολογήθηκαν οι επιδράσεις στην ανθρώπινη υγεία, στην υγεία των ζώων και στο περιβάλλον, σύμφωνα με τις διατάξεις του άρθρου 11 παράγραφοι 2 και 3 του εν λόγω κανονισμού, για τη χρήση που προτείνεται από τον αιτούντα. Στις 7 Ιανουαρίου 2014 το κράτος μέλος-εισηγητής υπέβαλε στην Επιτροπή και στην Αρχή το σχέδιο της έκθεσης αξιολόγησης.

               (4)

               Η Αρχή συμμορφώθηκε με τις διατάξεις του άρθρου 12 παράγραφος 1 του κανονισμού (ΕΚ) αριθ. 1107/2009. Σύμφωνα με το άρθρο 12 παράγραφος 3 του εν λόγω κανονισμού, ζητήθηκε από τον αιτούντα να παράσχει συμπληρωματικά στοιχεία στα κράτη μέλη, στην Επιτροπή και στην Αρχή. Η αξιολόγηση των συμπληρωματικών στοιχείων από το κράτος μέλος-εισηγητή υποβλήθηκε στην Αρχή με τη μορφή επικαιροποιημένου σχεδίου έκθεσης αξιολόγησης.

               (5)

               Το σχέδιο έκθεσης αξιολόγησης εξετάστηκε από τα κράτη μέλη και την Αρχή. Η Αρχή υπέβαλε στην Επιτροπή το πόρισμά της σχετικά με την εκτίμηση επικινδυνότητας της δραστικής ουσίας τρικυκλαζόλη (tricyclazole) (2) στις 18 Φεβρουαρίου 2015. Η Αρχή κατέληξε στο συμπέρασμα ότι η αξιολόγηση του γονιδιοτοξικού και καρκινογόνου δυναμικού της ουσίας δεν ήταν πειστική και, επομένως, δεν ήταν δυνατός ο ορισμός τιμών αναφοράς [αποδεκτή ημερήσια πρόσληψη (ADI), δόση αναφοράς οξείας έκθεσης (ARfD) και αποδεκτό επίπεδο έκθεσης του χρήστη (AOEL)] για χρήση στις εκτιμήσεις επικινδυνότητας για την ανθρώπινη υγεία. Κατά συνέπεια, δεν ήταν δυνατή η διενέργεια εκτιμήσεων επικινδυνότητας για τους χειριστές, τους εργαζομένους, τους παρευρισκομένους, τους κατοίκους και τους καταναλωτές. Επιπλέον, κατέληξε στο συμπέρασμα ότι το υλικό δοκιμής που χρησιμοποιείται στις μελέτες τοξικότητας δεν ήταν αντιπροσωπευτικό της προτεινόμενης τεχνικής προδιαγραφής της δραστικής ουσίας και των σχετικών προσμείξεων. Επίσης, δεν ήταν δυνατή η οριστικοποίηση ορισμένων πτυχών της αξιολόγησης, συμπεριλαμβανομένων του δυναμικού της τρικυκλαζόλης (tricyclazole) να ενεργεί ως ενδοκρινικός διαταράκτης και της ενδεχόμενης ρύπανσης των υπόγειων υδάτων από μεταβολίτες των οποίων δεν είναι γνωστή η τοξικολογική σημασία.

               (6)

               Η Επιτροπή κάλεσε τον αιτούντα να υποβάλει τις παρατηρήσεις του σχετικά με το συμπέρασμα της Αρχής και, σύμφωνα με το άρθρο 13 παράγραφος 1 του κανονισμού (ΕΚ) αριθ. 1107/2009, σχετικά με το σχέδιο της έκθεσης ανασκόπησης. Ο αιτών υπέβαλε τις παρατηρήσεις του, οι οποίες εξετάστηκαν προσεκτικά.

               (7)

               Ωστόσο, παρά τα επιχειρήματα που προέβαλε ο αιτών, οι λόγοι ανησυχίας που αναφέρονται στην αιτιολογική σκέψη 5 δεν μπόρεσαν να αρθούν.

               (8)

               Επομένως, δεν έχει καταδειχθεί ότι, όσον αφορά μία ή περισσότερες αντιπροσωπευτικές χρήσεις ενός τουλάχιστον φυτοπροστατευτικού προϊόντος που περιέχει τρικυκλαζόλη (tricyclazole), μπορεί να αναμένεται ότι πληρούνται τα κριτήρια έγκρισης που προβλέπονται στο άρθρο 4 του κανονισμού (ΕΚ) αριθ. 1107/2009. Συνεπώς, η δραστική ουσία τρικυκλαζόλη (tricyclazole) δεν θα πρέπει να εγκριθεί σύμφωνα με το άρθρο 13 παράγραφος 2 του κανονισμού (ΕΚ) αριθ. 1107/2009.

               (9)

               Ο παρών κανονισμός δεν προδικάζει την υποβολή περαιτέρω αίτησης για την τρικυκλαζόλη (tricyclazole) σύμφωνα με το άρθρο 7 του κανονισμού (ΕΚ) αριθ. 1107/2009.

               (10)

               Η μόνιμη επιτροπή φυτών, ζώων, τροφίμων και ζωοτροφών δεν διατύπωσε γνώμη εντός της προθεσμίας που καθορίστηκε από τον πρόεδρό της. Κρίθηκε αναγκαία η έκδοση εκτελεστικής πράξης και ο πρόεδρος υπέβαλε το σχέδιο εκτελεστικής πράξης στην επιτροπή προσφυγών για περαιτέρω συζήτηση. H επιτροπή προσφυγών δεν εξέδωσε γνώμη,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Μη έγκριση δραστικής ουσίας
   Η δραστική ουσία τρικυκλαζόλη (tricyclazole) δεν εγκρίνεται.
   Άρθρο 2
   Έναρξη ισχύος
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 14 Οκτωβρίου 2016.

            Για την Επιτροπή

            Ο Πρόεδρος

         Jean-Claude JUNCKER

      (1)  ΕΕ L 309 της 24.11.2009, σ. 1.

      (2)  EFSA Journal 2015·13(2):4032 Διαθέσιμο ηλεκτρονικά στη διεύθυνση: www.efsa.europa.eu/efsajournal.